ഇഞ്ച്

നീളം അളക്കുന്നതിനായുള്ള ഒരു ഏകകമാണ് ഇഞ്ച് (ഇംഗ്ലീഷ്: inch, in അല്ലെങ്കിൽ " എന്നീ ചിഹ്നങ്ങൾ). ബ്രിട്ടീഷ് സിസ്റ്റം, അമേരിക്കൻ സിസ്റ്റം എന്നിവയിലാണ് ഇഞ്ച് ഉപയോഗിച്ചുവരുന്നത്. ഒരു അടി (ഫീറ്റ്) യുടെ പന്ത്രണ്ടിലൊരു ഭാഗമാണ് ഒരു ഇഞ്ച് എന്നത് കൊണ്ട് വിവക്ഷിക്കപ്പെടുന്നത്. റോമൻ ഉൺസിയ എന്നറിയപ്പെടുന്ന റോമൻ ഇഞ്ചിൽ (ഒരു തള്ളവിരലിന്റെ വീതി) നിന്നാണ് ഈ ഏകകം രൂപപ്പെട്ടത്. പന്ത്രണ്ടിലൊന്ന് എന്നാണ് ഈ പദത്തിന്റെ അർത്ഥം. 
മുൻപുകാലങ്ങളിൽ ഇഞ്ചിന്റെ ദൈർഘ്യം പല തരത്തിൽ വ്യത്യാസപ്പെട്ടു നിന്നിരുന്നു. 1950-60 കളിൽ ഇന്റർനാഷണൽ യാർഡ് അടിസ്ഥാനമായി അംഗീകരിക്കപ്പെട്ടതോടെ ഒരു ഇഞ്ച് എന്നത് 25.4mm എന്ന് ക്ലിപ്തപ്പെടുത്തിയിരിക്കുന്നു. 
 നാമം 
ലാറ്റിൻ ഭാഷയിൽ നിന്ന് കടമെടുത്ത് ഓൾഡ് ഇംഗ്ലീഷിലെത്തിയ ynce (ലാറ്റിനിൽ uncia) എന്നതിൽ നിന്നാണ് ഇഞ്ച് ("inch") എന്ന ഇംഗ്ലീഷ് പദം രൂപപ്പെടുന്നത്.. 
ഔൺസ് എന്ന ഏകകവും ഇതുമായി ഭാഷാപരമായി ബന്ധപ്പെട്ടിരിക്കുന്നു..
എന്നാൽ യൂറോപ്യൻ ഭാഷകളിൽ പെരുവിരൽ എന്ന അർത്ഥത്തിൽ വരുന്ന വിവിധ പദങ്ങൾ ഇഞ്ചിന് പകരം ഉപയോഗിച്ചിരുന്നു. അവിടങ്ങളിൽ ഒരു പെരുവിരൽ വീതിയെ സൂചിപ്പിക്കാനായി ഇഞ്ച് ഉപയോഗിക്കപ്പെട്ടു. ഡച്ച് ഭാഷയിൽ എംഗൽസെ ഡുയിം(english thumb) എന്ന പദം ഇഞ്ചിന് പകരമായി ഉപയോഗിക്കപ്പെടുന്നു. 
 അവലംബം 

വർഗ്ഗം:നീളത്തിന്റെ ഏകകങ്ങൾ
വർഗ്ഗം:Pages with unreviewed translations